alexandrainst/scandi-wiki huggingface dataset:
Konunglegu fjöldamorðin í Nepal

Konunglegu fjöldamorðin í Nepal voru fjöldamorð á konungsfjölskyldu Nepals sem áttu sér stað laugardaginn 1. júní 2001 í konungshöllinni Narayanhity, sem var opinber bústaður nepölsku konungsstjórnarinnar þar til konungdæmið var afnumið árið 2008.

Atburðarás 
Samkvæmt hinni opinberu útgáfu hafði Dipendra krónprins af Nepal drukkið ótæpilega mikið áfengi og hegðað sér ósæmilega í viðurvist gesta sem varð til þess að faðir hans, konungurinn Birendra, skipaði honum að yfirgefa veisluna. Dipendra var fylgt í herbergi sitt af bróður sínum Nirajan prins og frænda sínum, Paras prins.

Klukkustund síðar sneri Dipendra aftur til veislunnar vopnaður árásarriffli og skaut einu skoti upp í loftið áður en hann beindi byssunni í átt að föður sínum, Birendra konungi og skaut hann. Nokkrum sekúndum seinna skaut hann eina af frænkum sínum og frændi hans, Dhirendra prins, var skotinn í brjóstið af stuttu færi eftir að hafa reynt að stoppa Dipendra. Á meðan á blóðbaðinu stóð hlaut Paras væg meiðsli og náði að bjarga að minnsta kosti þremur viðstöddum, þar á meðal tveimur börnum með því að draga sófa yfir þau.

Á meðan á fjöldamorðunum stóð hljóp Dipendra inn og út úr herberginu og skaut skotum í hvert sinn. Móðir hans, Aiswarya drottning, sem kom inn í herbergið þegar fyrstu skotin fóru að heyrast, sneri snögglega aftur út í leit að hjálp. Hún og bróðir, Nirajan, mættu honum í garði hallarinnar og voru bæði skotin til bana. Eftir þetta hélt Dipendra áleiðis að lítilli brú sem náði yfir læk sem rann í gegnum konungshöllina og skaut sjálfan sig.

Eftirmál 
Dipendra, sem þá var í dái, var lýstur konungur, en hann lést síðan 4. júní 2001. Gyanendra af Nepal var lýstur ríkisstjóri á meðan Dipendra var í dái en hann tók síðan við krúnunni eftir dauða hans. Meðan Dipendra var enn á lífi hélt Gyanendra því fram að dauði fólksins hefði verið „slys“, en seinna sagði hann að þetta hafi verið vegna „lagalegra og þingbundinna hindrana“. Vegna þess að samkvæmt stjórnarskránni og hefð var ekki hægt að ásaka Dipendra um fjöldamorð meðan hann var á lífi.

Tveggja manna nefnd sem yfirheyrði meira en hundrað manns, meðal annars sjónarvotta, verði og starfsfólk, leiddi í ljós að Dipendra framdi morðin. Samt sem áður hefur fjöldi samsæriskenninga komið fram sem segja annað, en án nokkurra sannana.

Fórnarlömb fjöldamorðsins

Létust 
 Birendra konungur, faðir
 Aiswarya drottning, móðir
 Dipendra krónprins, sjálfur
 Nirajan prins, bróðir
 Shruti prinsessa, systir
 Dhirendra prins, bróðir Birendra konungs sem hafði afsalað sér titlinum
 Jayanti prinsessa, frænka Birendra konungs
 Shanti prinsessa, systir Birendra konungs
 Sharada prinsessa, systir Birendra konungs
 Kumar Khadga, eiginmaður Sharada prinsessu
 Trilochan Acharya, starfsmaður konungshallarinnar

Særðust 
 Shova prinsessa, systir Birendra konungs
 Kumar Gorakh, eiginmaður Shruti prinsessu
 Komal prinsessa, eiginkona Gyanendra prins (fyrrverandi konungs) og núverandi drottning 
 Ketaki Chester, frændi Birendra konungs
 Paras prins, fyrrverandi krónprins Nepals, sonur Gyanendra

Heimild 
 

Nepal
2001
Jörundur Guðmundsson - Jörundur slær í gegn

Jörundur Guðmundsson - Jörundur slær í gegn  er 33 snúninga LP hljómplata gefin út af SG - hljómplötum árið 1977. Á henni flytur Jörundur Guðmundsson gamanmál. Allt efni á plötunni er eftir Spóa, nema þar sem annars er getið — þ.e.a.s. nr. 2 á hlið A og nr. 1 og 4 á hlið B. Ólafur Gaukur útsetti og stjórnaði undirleik i nr. 2 á hlið A og nr. 1 og 4 á hlið B.
Hljóðritun tónlistar fór fram í Tóntækni h.f. Tæknimaður: Sigurður Árnason. Allt annað efni var hljóðritað í Útvarpssal að viðstöddum áhorfendum. Tæknimaður: Þórir Steingrímsson. Ljósmynd á framhlið umslags:  Mótíf - Jóhannes Long. Hönnun umslags: SG og Grafík. Prentun: Grafík.

Lagalisti
Nýjasta tækni og vísindi - Texti: Spói
Í skugga af þér - Lag - texti: Williams — Jónas Friðrik
Hjónaspil - Texti: Spói 
Nonni og bréfaskólinn - Texti: Spói
Dagskrárkynning - Texti: Spói
Þangverksmiðjan - Texti: Spói 
Hvaða ballett? - Texti: Spói
Nú liggur vel á okkur - Lag - texti: Óðinn G. Þórarinsson — Theódór Einarsson 
Hver er í símanum - Texti: Spói
Nú, hann Palli - Texti: Spói
Velferðarríkið - Lag - texti: Högstedt — Theódór Einarsson
Undir dulnefni - Texti: Spói
Skákþáttur - Texti: Spói
Ég á afmæli sjálfur - Texti: Spói
Nonni og dansskólinn - Texti: Spói
Nú er nóg komið - Texti: Spói

Textabrot af bakhlið plötuumslags 
 

Grín
SG-hljómplötur
Hljómplötur gefnar út árið 1977
Hjallerup

Hjallerup er bær á Norður-Jótlandi í Danmörku. Íbúafjöldi bæjarins er umb 4.000 og liggur bærinn í Brønderslev sveitarfélaginu. Bærinn er þekktur fyrir sinn árlega „Hjallerup markað“.

Bæir í Danmörku
Taastrup

Taastrup er bær á austanverðu Sjálandi í Danmörku. Taastrup ásamt samliggjandi byggð telur um 34.500 íbúa (2018).

Borgir í Danmörku
Adam Sandler

Adam Richard Sandler (fæddur 9. september 1966) er bandarískur grínisti, leikari, tónlistarmaður, handritshöfundur og kvikmyndaleikstjóri. Eftir að hafa öðlast frægð í Saturday Night Live þáttunum, sneri Sandler sér að kvikmyndum og  má þar nefna Billy Madison (1995), Happy Gilmore (1996), Big Daddy (1999). 

Sandler, Adam Richard
Mucc

Mucc er japönsk rokkhljómsveit stofnuð 1997.

Japanskar hljómsveitir
Seinfeld

Seinfeld voru bandarískir gamanþættir sem sýndir voru á NBC sjónvarpsstöðinni frá 5. júlí 1989 til 14. maí 1998. Höfundar Seinfeld-þáttanna voru þeir Larry David og Jerry Seinfeld. Sá síðarnefndi lék eitt aðalhlutverkanna í þáttunum, persónu sem var alnafni hans sjálfs, þ.e.a.s. Jerry Seinfeld. Þættirnir fjölluðu um hann og vini hans í New York borg, en þeir voru þau George Louis Costanza (Jason Alexander), Elaine Marie Benes (Julia Louis-Dreyfus) og Cosmo Kramer (Michael Richards). Tilgangurinn með þáttunum var sá að söguþráðurinn „snerist ekki um neitt“ nema minnstu smáatriðin í daglegu lífi aðalpersónanna fjögurra.

Bandarískir gamanþættir
Sitcomþættir
Bandarískir sjónvarpsþættir
Jason Alexander

Jason Alexander (fæddur sem Jason Scott Greenspan þann 23. september 1959) er bandarískur leikari og er þekktastur fyrir hlutverk sitt sem George Costanza í þáttunum Seinfeld.

Tenglar
 

Alexander, Jason
Michael Richards

Michael Anthony Richards (f. 24. júlí 1949) er bandarískur leikari og uppistandari.

Tenglar

 

Richards, Michael
Richards, Michael
Nýgræðingar

Nýgræðingar (á ensku: Scrubs) er bandarískur gamanþáttur sem hóf göngu sína 2. október 2001 á NBC sjónvarpsstöðinni. Þátturinn var skapaður af Bill Lawrance og framleiddur af Touchstone Television. Þátturinn fjallar um starfs- og einkalíf margra aðila er starfa á Sacred Heart sjúkrahúsinu.

Aðalpersónur 
 Dr. John 'J.D.' Dorian leikinn af Zach Braff
 Dr. Elliot Reid leikinn af Sarah Chalke
 Dr. Christopher Turk leikinn af Donald Faison
 Húsvörðurinn leikinn af Neil Flynn
 Dr. Bob Kelso leikinn af Ken Jenkins
 Dr. Perry Cox leikinn af John C. McGinley
 Carla Espinosa hjúkrunarkona leikin af Judy Reyes
 Dr. Todd Quinlan leikinn af Robert Maschio
 Laverne Roberts hjúkrunarkona leikin af Aloma Wright
 Ted Buckland leikinn af Sam Lloyd
 Jordan Sullivan leikin af Christa Miller

Bandarískir grínþættir
Bandarískir sjónvarpsþættir
John C. McGinley

John C. McGinley (fæddur John Christopher McGinley 3. ágúst, 1959) er bandarískur leikari, framleiðandi, handritshöfundur sem er þekktastur fyrir hlutverk sín í Scrubs, Office Space og Platoon.

Einkalíf 
McGinley fæddist í New York-borg en ólst upp í Millburn, New Jersey og er af írskum uppruna.  Stundaði hann nám í leiklist við Syracuse háskólann og útskrifaðist síðan með MFA gráðu í leiklist við  Tisch School of the Arts frá New York-háskólanum.

McGinley er talsmaður bandarísku Downs-heilkennis samtakanna (National Down Syndrome Society) en sonur hans Max er með Downs-heilkennið. 

McGinley var giftur Lauren Lambert frá 1997-2001 saman áttu þau eitt barn. Hefur verið giftur Nichole Kessler síðan 2007 og saman eiga þau tvö börn.

Ferill

Leikhús 
Fyrsta leikhúshlutverk McGinley var árið 1984 í The Ballad of Soapy Smith. Hefur hann síðan þá komið fram í leikritum á borð við Florida Crackers og Requiem for a Heavyweight. Hefur síðan í desember verið hluti af Glengarry Glen Ross þar sem hann leikur á móti Al Pacino og Richard Schiff.

Sjónvarp 
Fyrsta sjónvarpshlutverk McGinley var árið 1985 í þættinum Another World. Hefur hann síðan þá kom fram sem gestaleikari í þáttum á borð við Frasier, The Practice, The Nightmare Room, Clone High, Justice League,Robot Chicken og Burn Notice.

Frá 2001-2010 lék McGinley lækninn Perry Cox í lækna-gamanþættinum Scrubs. 

 Kvikmyndir 
Fyrsta kvikmyndahlutverk McGinley var árið 1986 í Sweet Liberty en sama ár fékk hann hlutverk í stríðsmyndinni Platoon þar sem hann lék liðþjálfann O´Neill á móti Charlie Sheen, Tom Berenger og Willem Dafoe. 

Hefur hann síðan þá komið fram í kvikmyndum á borð við Talk Radio, Born on the Fourth of July, Point Break, Born to Be Wild, Nixon, The Rock, Any Given Sunday, Identity, Wild Hogs og American Crude.

 Kvikmyndir og sjónvarp 

 Leikhús Glengarry Glen Ross  (8. desember 2012 – 20. janúar 2013) – Dave Moss (Gerald Schoenfeld Theatre).Florida Crackers (17. maí 1989 – 25. júní 1989) –  Joe (Circle Repertory Company).Talk Radio (29. maí 1987 – 29. nóvember 1987) –  Stu Noonan (Joseph Papp Public Theater/New York Shakespeare Festival).Requiem for a Heavyweight (7. mars 1985 – 9. mars 1985) –  Packy the Counterman/Ljósmyndari; varaleikari fyrir Morrell/The Kid (Martin Beck Theatre).Ballad of Soapy Smith (12. nóvember 1984 – 2. desember 1984) –  J.D. Stewart (Josep Papp Public Theater/New York Shakespeare Festival).Danny and The Deep Blue Sea – varaleikari (Circle-In-The-Square).

 Verðlaun og tilnefningar 
Method Fest verðlaunin
2006: Festival Director´s  verðlaunin fyrir Two Tickets to Paradise''.

Satellite verðlaunin
2003: Tilnefndur sem besti leikari í gamna-eða söngleikjaþætti fyrir Scrubs.

Television Critics Association verðlaunin
2002: Tilnefndur fyrir bestu frammistöðu í gamanþætti fyrir Scrubs.

Tilvísanir

Heimildir 

Leikhúsferill John C. McGinley á Internet Broadway Database
Leikhúsferill John C. McGinley á The Internet Off-Broadway Database

Tenglar 

Leikhúsferill John C. McGinley á Internet Broadway Database
Leikhúsferill John C. McGinley á The Internet Off-Broadway Database

McGinley, John C.
Veðkall

Veðkall (enska: margin call) er það kallað þegar sá sem veitir lán til verðbréfakaupa með veði í verðbréfunum sjálfum, þarf að kalla eftir auknum tryggingum fyrir láninu vegna þess að hin undirliggjandi eign, þe. verðbréfin, hafa fallið í verði. Í svona samningum er gjarnan gert ráð fyrir því að veðhlutfallið sé allt að 150% af upphæð lánsins og ef það fer niður fyrir 125% þurfi lántaki að afla aukinna trygginga.  

Ef lántaki getur ekki aflað aukinna trygginga getur lánveitandi gripið til þvingaðrar sölu, þ.e. selt hina undirliggjandi eign og gert upp lánssamninginn með söluandvirðinu.

Veðsetningar og kaup á verðbréfum af þessu tagi eru oft kallaðir framvirkir samningar.

Dæmi 
Jón á hlutabréf í fyrirtækinu A hf að markaðsvirði 1 milljón. Hann vill gjarnan ,,gíra upp" þessa eign sína með framvirkum samning um kaup á hlutabréfum í fyrirtækinu B hf uppá 2 milljónir. Hann setur hlutabréfin í A hf. að veði svo og hlutina í B hf. Veðið er því uppá 3 milljónir fyrir láni uppá 2 milljónir, þ.e. veðhlutfallið er 150%. Nú fellur verð hlutabréfa í A og B hf. um 30%, þ.e. markaðsvirðið er orðið 2,1 milljónir. Veðhlutfallið er aðeins 105% og Jón má fara að eiga von á veðkalli fá lánveitanda sínum.

Á Íslandi 
Frá 10. október 2007 og framtil 27. nóvember 2007 féll verð hlutabréfa í íslensku kauphöllinni um næstum 21%.  Talið er að íslensku bankarnir hafi í kjölfarið þurft að eiga u.þ.b. 600 veðköll og að á þeim tíma hafi allt að þriðjungur hlutabréfa verið veðsettur.

Tenglar 
 mbl.is, 28.11.2007, Sex hundruð veðköll í nóvember - skoðað 30. nóvember 2007

Rekstrarhagfræði
Listi yfir lönd eftir vísitölu um þróun lífsgæða

Listi yfir lönd eftir vísitölu um þróun lífsgæða sýnir röð landa eftir vísitölu um þróun lífsgæða sem kemur út í árlegum skýrslum Þróunaráætlunar Sameinuðu þjóðanna frá árinu 1993.

Vísitalan um þróun lífsgæða (VÞL) ber saman tekjur, heilsu, lífslíkur, læsi, menntun og lífsgæði landa um allan heim. Hún er notuð sem mælikvarði á velferð, sérstaklega velferð barna, og þróun landa. Hún er líka notuð til að mæla þau áhrif sem efnahagsstefna hefur á lífsgæði fólks. Vísitalan var þróuð árið 1990 af pakistanska hagfræðingnum Mahbub ul Haq og indverska hagfræðingnum Amartya Sen. Hugmyndin var að taka tillit til fleiri þátta en vergrar landsframleiðslu þegar lönd og tímabil eru borin saman. Hún hefur verið gagnrýnd fyrir að taka ekki tillit til ójöfnuðar innan landa.

Listi yfir öll lönd 
Listinn nær yfir 193 af aðildarríkjum Sameinuðu þjóðanna, auk Palestínuríkis og Hong Kong. Sex aðildarríki, Mónakó, Naúrú, Norður-Kórea, San Marínó, Sómalía og Túvalú, eru ekki metin. Önnur lönd sem ekki eru aðildarríki Sameinuðu þjóðanna, eins og Vatíkanið, Kosóvó, Makaó og Taívan, eru heldur ekki metin.

Tilvísun 

Listar yfir lönd
Kolkrabbar

Kolkrabbar (fræðiheiti Octopoda) eru ættbálkur af flokki smokka. Til eru um það bil 300 tegundir kolkrabba. Þeir lifa víða í úthöfum en flestar tegundir þeirra þó á grunnsævi og þá helst við kóralrif.

Útlit 
Kolkrabbar hafa átta arma sem eru undir búknum en til eru tegundir með færri arma. Á öllum átta örmum kolkrabbans eru ótalmargar sogskálar sem eru mjög næmar. Á þeim eru efnanemar sem dýrin nota til þess að finna bragðið af því sem þeir snerta. Kolkrabbar nota arma sína einnig til þess að koma sér milli staða. Sjón þeirra eru mjög góð en þeir eru þó ekki taldir hafa litasjón.

Lifnaðarhættir 
Húðfrumur kolkrabba eru mjög sérstakar og gera þeim kleift að skipta um lit og endurkasta ljósi á ýmsan hátt. Þeir nýta sér þennan hæfileika til þess að falla betur inn í umhverfi sitt og fela sig ef einhver hætta er á ferð og einnig til að hafa samskipti við aðra kolkrabba. Kolkrabbar eru einnig með þann hæfileika að geta sprautað þykku svörtu bleki úr blekkirtlum, sem einnig hjálpar þeim að fela sig og komast út úr slæmum aðstæðum. Kolkrabbar eru taldir vera mjög gáfuð dýr og greindastir allra hryggleysingja. Sýnt hefur verið fram á að þeir hafa bæði skammtíma- og langtímaminni og að taugakerfi þeirra er allflókið. 

Æviskeið kolkrabba er frá því að vera um 6 mánuðir hjá minnstu tegundunum og allt upp í 3 - 5 ár hjá þeim stærstu. Sýnt hefur verið fram á að hægt sé að þjálfa kolkrabba til að opna krukku og má af því sjá að þetta eru klók dýr. Kolkrabbar eru rándýr og éta nánast hvað sem er.

Æxlun 
Karldýrið notar einn af átta örmum sínum til þess að koma sæðinu inn í kvendýrið, armurinn sem þeir nota kallast hectocotylus. Kvendýrið getur haldið sæðisfrumunum lifandi þangað til að eggin eru fullþroskuð en eftir það fara eggin niður í möttulholið og frjóvgast þar. Kvendýrið býr til holu á sjávarbotninum, gætir þar eggjanna og veitir að þeim súrefni. Úr eggjunum koma lirfur sem svífa um í hafinu. Eftir að karldýrið hefur æxlast lifir það ekki lengi.

Tenglar 

 kolkrabbi-vísindavefur
 Allt um kolkrabba-vísindavefur

Kolkrabbar
Smokkfiskar

Smokkfiskar (einnig verið nefndir smokkar, halafiskar eða höfuðfætingar) eru lindýr af ættbálki smokka og eru ein undirfylking smokka en hinar eru kolkrabbar og kuggar. Til eru um 300 tegundir smokkfiska. Þeir lifa í sjó mjög víða og sprauta bleki ef þeir eru áreittir. 

Smokkfiskar eru með tíu arma með sogblöðkum og tvo griparma á meðan ættingjar þeirra kolkrabbarnir eru með átta sogblöðkuarma en enga griparma. Smokkfiskar voru mikið notaður til beitu hér áður fyrr og þá nefndur beitusmokkur. Búrhvalur og Grindhvalur nærast mikið á smokkfiski. 

Guðmundur G. Hagalín rithöfundur nefndi smokkfiskinn hinn þorskhættulega blekbullara sjávarins. 

Smokkfiskar
Fágað fall

Fágað fall er raungilt fall, sem setja má fram með veldaröð, sem er a.m.k. samleitin innan tiltekins samleitnibils. Fáguð föll eru óendanlega oft deildanleg og eru í raun Taylorröð fallsins í nágrenni tiltekins punkts. Fáguð föll, sem skilgreind eru á hlutmengi tvinntalnasléttunnar, kallast tvinnfáguð föll og eru þau samleitin innan s.n. samleitnigeisla. Tvinnfágað fall, skilgreint á allri tvinntalnasléttunni, nefnist heilt fall.

Dæmi um fáguð föll: margliða, hornafall, veldisfall og logri. 

Fallafræði
Tvinnfallagreining

pl:Wzór Taylora#Szereg Taylora
Hillerød

Hillerød er borg á Norður-Sjálandi í Danmörku. Íbúafjöldi bæjarins var 30.853 árið 2013. 

Borgir í Danmörku
Höfuðborgarsvæði Danmerkur
Nykøbing Mors

Nykøbing Mors er stærsti bær á eyjunni Mors á Norður-Jótlandi í Danmörku. Bærinn fékk kaupstaðarréttindi árið 1299 og er íbúafjöldi um 9.100 (2018).

Bæir í Danmörku
Nibe

Nibe er bær á Norður-Jótlandi í Danmörku. Bærinn liggur við Limafjörð og tilheyrir Álaborgar-sveitarfélaginu. Íbúafjöldi bæjarins er 4.632 (2006).

Bæir í Danmörku
Álaborg
Storvorde

Storvorde er bær á Norður-Jótlandi í Danmörku. Bærinn tilheyrir Álaborgar sveitarfélaginu og er íbúafjöldi bæjarins um 3300 manns.

Bæir í Danmörku
Vodskov

Vodskov er bær á Norður-Jótlandi í Danmörku. Bærinn tilheyrir Álaborgar sveitarfélaginu og er um 11 km norðaustan við Álaborg. Íbúafjöldi bæjarins eru um 4.400 (2018).

Bæir í Danmörku
Vestbjerg

Vestbjerg er bær á Norður-Jótlandi í Danmörku. Bærinn tilheyrir Álaborgar sveitarfélaginu og liggur um 10 – 12 km norðan frá Álaborg. Íbúafjöldi bæjarins er um 3.000 manns.

Borgir í Danmörku
Vaarst

Vaarst er lítill bær á Norður-Jótlandi í Danmörku. Bærinn tilheyrir Álaborgar sveitarfélaginu og liggur um 16 km suður frá Álaborg. Íbúafjöldi bæjarins er um 400 manns (2018).

Bæir í Danmörku
Hals

Hals er bær á Norður-Jótlandi í Danmörku. Hægt er að taka ferju frá bænum yfir Limafjörðinn til bæjarins Egense sem liggur sunnanmegin við fjörðinn. Bærinn tilheyrir Álaborgar sveitarfélaginu og er íbúafjöldi bæjarins um 2.500 (2018).

Bæir í Danmörku
Ulsted

Ulsted er lítill bær á Norður-Jótlandi í Danmörku. Bærinn tilheyrir Álaborgar sveitarfélaginu og er íbúafjöldi bæjarins 1.084 (2018).

Bæir í Danmörku
Kongerslev

Kongerslev er bær á Norður-Jótlandi í Danmörku. Bærinn tilheyrir Álaborgar sveitarfélaginu og er íbúafjöldi bæjarins 1.374 (2018).

Bæir í Danmörku
Ebeltoft

Ebeltoft er bær á suðaustur hluta Jótlands í Danmörku. Íbúafjöldi bæjarins er 7.200 (2018).

Bæir í Danmörku
Kalundborg

Kalundborg er danskur kaupstaður á norðvestur Sjálandi. Íbúafjöldi bæjarins er um 16.500 (2018) en áður fyrr hét bærinn Kallundborg.
Fyrsti liðurinn í nafninu vísar til dvergkráku, en síðari tvo ættu allir að þekkja.

Borgir í Danmörku
Rípar

Rípar (danska: Ribe) eru bær á suðvestur Jótlandi í Danmörku og tilheyrir hann Sveitarfélaginu Esbjerg. Íbúafjöldi bæjarins er 8.300 (2018)

Bæir í Danmörku
Litlabelti

Litlabelti er mjótt sund sem liggur á milli Fjóns og Jótlands. Mesta dýpt sundsins er um 75 metrar og er það því dýpra en Stórabelti. Tvær brýr liggja yfir sundið, Gamla Litlabeltisbrú sem byggð var á árunum 1929 – 1935 og Nýja Litlabeltisbrú sem var byggð á árunum 1965 – 1970.

Tengt efni 
 Stórabelti

Danmörk
Stórabelti

Stórabelti (eða Beltissund) er sundið á milli Sjálands og Fjóns í Danmörku. Mesta dýpt sundsins er um 60 metrar. Yfir sundið liggur Stórabeltisbrúin, frá Korsør á Sjálandi til Nyborg á Fjóni með viðkomu á Sprogø, sem er smáeyja í miðju sundinu.
Stórabelti er stærsta og mikilvægasta sundið af þeim þremur sem tengja Kattegat við Eystrasalt, hin eru Eyrasund og Litlabelti.

Tengt efni 
 Litlabelti

Danmörk
Nysted

Nysted er bær á suðaustur horni Lálands í Danmörku. Íbúafjöldi bæjarins er um 1.350 (2018).
 Nysted og omegns Fællesråd 

Bæir í Danmörku
Skanderborg

Skanderborg er danskur kaupstaður á Austur-Jótlandi. Íbúafjöldi bæjarins er 13.423 (2006).

Borgir í Danmörku

nl:Skanderborg (gemeente)
pl:Gmina Skanderborg
Sæby

Sæby er danskur hafnarbær austanvert á Norður-Jótlandi í Danmörku. Íbúafjöldi bæjarins er 8.874 (2018)

Bæir í Danmörku
Þemakort

Þemakorti hefur gjarnan verið líkt við bók sem fjallar um eitt ákveðið viðfangsefni. Á þeim er reynt að gera viðfangsefninu sem ítarlegust skil. Þessi kort þurfa reyndar að búa yfir ákveðnum grunnupplýsingum sem geta verið breytilegar eftir því hvaða viðfangsefni er til umfjöllunar hverju sinni. Möguleikar á viðfangsefnum þemakorta eru nánast óendanlegir.
Bersi Skáld-Torfuson

Bersi Skáld-Torfuson (d. 1030) var íslenskt skáld úr Miðfirði. Hann fæddist á bæ sem hét Torfustaðir og var kenndur við móður hans, Skáld-Torfu. Frá honum segir í Ólafs sögu helga og Grettis sögu.

Bersi gekk í þjónustu Sveins jarls Hákonarsonar og var hirðskáld hans. Eftir Nesjaorustu, sem fram fór 25. mars 1016, komst hann á vald Ólafs konungs Haraldssonar (Ólafs digra) og varð hirðskáld hans. Hjá Ólafi komst hann í kynni við Sighvat Þórðarson skáld og gekk síðar með honum til Rómabogar árið 1030. Um haustið á leiðinni heim hittu þeir norræna menn  í Mundíufjöllum sem sögðu þeim lát Ólafs að Stiklastöðum um sumarið. Þá sneri Bersi við og gekk aftur til Rómaborgar, og segir sagan að þegar hann kom þangað aftur, hafi hann gengið inn í Péturskirkjuna og sprungið þar af harmi, og sé hann grafinn að þeirri kirkju.

Tenglar 
 Íslensk skáld í framandi mold; grein í Lesbók Morgunblaðsins 1959

Íslensk skáld
Persónur Íslendingasagna
Czesław Miłosz

Czesław Miłosz (30. júní 1911 – 14. ágúst 2004) var pólskt skáld, rithöfundur og þýðandi. Czesław Miłosz fæddist í Šateiniai (Pólska: Szetejnie) í Litáen, en hann leit alla tíð á sig sem pólskt skáld. Hann sagði þó eitt sinn í viðtali: Ég er Litái sem var ekki gefið að vera Litái. Hann hlaut bókmenntaverðlaun Nóbels árið 1980.

Czesław Miłosz var virkur í andspyrnuhreyfingunni gegn Þjóðverjum í Seinni heimsstyrjöldinni, en kaus að setjast að í Bandaríkjunum á sjötta áratug 20. aldar, og kenndi lengi vel við háskólann í Berkeley. Uppgjöri sínu við kommúnismann lýsir Miłosz í bókinni Hugsun í ánauð. Miłosz er talinn hafa náð mestum árangri í ljóðagerð, en hann var einnig atkvæðamikill ritgerðahöfundur og þýðandi. Meðal þess helsta á þýðingasviðinu sem liggur eftir hann er Jobsbók á pólsku, en biblíuefni og klassísk minni eru áberandi í skáldskap hans.

Tenglar 
 Í skolti Levíatans; birtist í Lesbók Morgunblaðsins 1981

Handhafar bókmenntaverðlauna Nóbels
Miłosz, Czesław
Miłosz, Czesław
Keltneskar þjóðir

Keltnesku þjóðirnar eru 6 þjóðir og þjóðarbrot sem tala keltnesk tungumál og búa á stöðum sem keltar rekja uppruna sinn til.
  Bretanía (bretónska)
  Írland (írska)
  Kornbretaland (korníska)
  Mön (manska)
  Skotland (gelíska)
  Wales (velska)
Keltar

cy:Y Celtiaid#Celtiaid modern